**SAOPŠTENJE ZA JAVNOST**

26 maja 2025.g

**Značajno interesovanje za prekograničnu saradnju Rumunija–Srbija**

Podneto 25 predloga konceptnnih nota, traženo je preko 63 miliona evra – sedam puta više od dostupnog budžeta

Drugi poziv za predloge projekata u okviru Programa Interreg IPA Rumunija–Srbija izazvao je **izuzetno interesovanje**. Ukupno **25 konceptnih nota** podneli su potencijalni korisnici iz obe zemlje, tražeći **preko 63 miliona evra** iz fondova Evropske unije. Iznos koji je zatražen **sedam puta premašuje raspoloživi budžet** za ovaj poziv, što ukazuje na značajno interesovanje za prekograničnu saradnju Rumunije i Srbije u oblasti **energetske efikasnosti i obnovljivih izvora energije**.

Poziv, koji je pokrenut **17. decembra 2024. godine**, bio je **isključivo usmeren** na podršku zajedničkim inicijativama posvećenim energetskoj efikasnosti i obnovljivim izvorima energije u pograničnom području između Rumunije i Srbije.

Radi podrške u izradi konceptnih nota, **Upravljačko telo Programa** **– Ministarstvo razvoja, javnih radova i uprave Rumunije**, u saradnji sa **Nacionalnim telom u Srbiji – Ministarstvom za evropske integracije Srbije** i **Zajedničkim sekretarijatom pri Regionalnoj kancelariji za prekograničnu saradnju Temišvar**, organizovalo je početkom 2025. godine više **informativnih i savetodavnih sastanka** za potencijalne korisnike. Kao odgovor na veliko interesovanje i zahteve projektnih timova, **Odbor za praćenje Programa** odlučio je da produži rok za podnošenje do **23. maja 2025. godine.**

**Pristiglih 25 konceptnih nota biće sada ocenjeno, a one koje dobiju najveći broj bodova preći će u narednu fazu, koja podrazumeva izradu kompletne aplikacije. Ukupan budžet** dostupan u okviru ovog poziva iznosi **10,3 miliona evra**, od čega **85% (8,8 miliona evra)** predstavlja **sufinansiranje Evropske unije.** Za korisnike iz Rumunije, obavezno **nacionalno sufinansiranje od 15%** pokriva se **13% iz budžeta Vlade Rumunije,** dok **2% obezbeđuje svaki rumunski partner** iz sopstvenih sredstava.

\*\*\*

**Ministarstvo razvoja, javnih radova i uprave Rumunije** je **Upravljačko telo Programa Interreg IPA Rumunija–Srbija 2021–2027**, koji ima ukupni budžet od **87.725.681 evra** i finansira projekte iz oblasti **zaštite životne sredine i prilagođavanja klimatskim promenama, zdravstva i obrazovanja, turizma i kulture,** kao i **upravljanja granicom.** [www.mdlpa.ro](http://www.mdlpa.ro)

**Dodatne informacije o Programu Interreg IPA Rumunija–Srbija,** uključujući detalje o drugom pozivu za predloge projekata, dostupne su na: [www.romania-serbia.net](http://www.romania-serbia.net)